**Rinqo Star** (*ing.* Ringo Starr, əsl adı: **Riçard Starki**, *ing.* Richard Starkey; 7 iyul 1940[…], Liverpul, İngiltərə, Birləşmiş Krallıq) — britaniyalı musiqiçi, barabançı, bəstəkar, aktyor. Böyük Britaniya İmperiyası ordeninin kavaleri (MBE), "Oskar" və "Qremmi mükafatı" laureatı. Daha çox keçmiş "The Beatles" qrupunun barabançısı kimi tanınır. 2010-cu ildə *"Rolling Stone"* jurnalının keçirdiyi sorğuya uyğun olaraq bütün vaxtların ən yaxşı barabançılarının siyahısında 6-cı yeri tutub..

Erkən illəri
------------

Rinqo Star 7 iyul 1940-cı ildə Riçard Starki və Elsi Starkinin (qızlıq soyadı Qleyv), ailəsində dünyaya göz açıb, o dönəm işçi ənənəsinə görə Rinqonu atasının şərəfinə adlandırıblar. Rinqonun atası çörəkçi olub.. Valideynləri 1936-cı ildə evlənib, 1943-cü ildə isə ayrılıblar. 17 aprel 1953-cü ildən Rinqonun ögey atası Harri Qreyvzdir..

Rinqo xəstə və zəif uşaq kimi böyüyüb: ibtidai sinifi bitirdikdən sonra peritonitə görə bir il xəstəxanada qalmalı olub, daha sonra plevritə görə daha iki il təhsili buraxmalı olub. Məhz buna görə Rinqo məktəbi heç cür bitirə bilməyib. 15 yaşı olarkən Riçard Liverpul ilə Uels arasında səfər edən gəmidə stüard kimi işləməyə başlayıb. Rinqo bütün həmyaşıdları kimi yeni amerika musiqisi ilə maraqlanıb, ancaq ilk əvvəllər səhnə şöhrəti arzusunda olmayıb.

The Beatles-ın tərkibində
-------------------------

 *Əsas məqalə: The Beatles*
Rinqo 1964-cü ildə "The Beatles"ın tərkibində.
18 avqust 1962-ci ildə Rinqo rəsmən "The Beatles"ın heyətinə daxil oldu, ona qədər qrupda bu ampluada Pit Best çıxış edirdi. Rinqo "The Beatles"ın üzvü olmamışdan öncə o vaxtlar Liverpulda "The Beatles"ın əsas rəqibi olan "Rory Storm and the Hurricanes" qrupunda çıxış edirdi.

Rinqo "The Beatles"ın: "Within You Without You", "Back in the U.S.S.R." (Pol Makkartni); "Dear Prudence" (Pol Makkartni); "The Ballad Of John And Yoko" (Pol Makkartni) mahnılarından savayı demək olar qrupun bütün digər mahnılarında barabanda çıxış edib. Rinqo, *"A Hard Day’s Night"*, *"Magical Mystery Tour"* və *"Let It Be"* albomlarından savayı, qrupun digər albomlarında bir mahnıda aparıcı vokalçı kimi oxuyub, *"The Beatles"* albomunda isə iki mahnıda.. Rinqo həmçinin "The Beatles"ın ifa etdiyi iki mahnının "Octopus’s Garden" və "Don’t Pass Me By" mahnılarının müəllifi, "What Goes On" mahnısının isə həmmüəllifidir. Bunlardan əlavə Rinqonun səsini bəzi mahnılarda ümumi xorda eşitmək mümkündür.

Baxmayaraq ki, Rinqonun vokal imkanlarını "The Beatles"ın səsyazmalarında nadir halda eşitmək mümkündür, ancaq "The Beatles"ın filmlərində Rinqo aparıcı rollarda oynayıb. Belə hesab edilir ki, Rinqo Star qrupun digər üzvləri ilə müqayisədə daha çox aktyorluq istedadına malik olub. "The Beatles"ın dağılmasından sonra Rinqo Star daha bir neçə filmdə çəkilib.

1968-ci ildə *(qrup üzvləri arasında əlaqələrin pisləşməyə başladığı bir zamanda)* *"The Beatles"* albomunun yazılışı zamanı Pol Makkartni gözlənilmədən Starla mübahisə edib, və onu "primitiv barabançı" adlandırıb. Rinqo isə buna cavab olaraq müvəqqəti olaraq qrupu tərk edib. Bu zaman ərzində o, filmlərdə və reklamlarda çəkilməklə məşğul olub.

Solo karyera
------------

Hollivuddakı "Şöhrət xiyabanı"nda Rinqo Starın ulduzu.
Hələ qrupun rəsmi dağılmasınadək, qrupun digər üzvləri kimi Rinqoda solo materiallar hazırlamağa başlayıb. Bunun nəticəsi kimi 27 mart 1970-ci ildə Rinqonun 1920-ci və 1950-ci illərin pop şlyaqerlərinin kaver versiyalarından ibarət *"Sentimental Journey"* adlı ilk yığma albomu işıq üzü görüb. Con, Pol və Corcun 1970-ci ildəki debütlərindən fərqli olaraq, Rinqonun debütü tənqidçilər tərəfindən uğursuzluq kimi qəbul edilmişdir. Rinqonun 1970-ci illər yaradıcılığını çoxda mühüm adlandırmaq olmaz, ancaq yenədə digər musiqiçilərin köməyi ilə *(xüsusən Corc Harrisonun)* o, yetərincə uğurlu albomlar çıxarmağı bacarıb.

Rinqo, 1971-ci ildə "Banqladeş üçün konsert"də Bob Dilan, Erik Klapton, Corc Harrison, Billi Preston, Leon Rassell və Badfinger kimi ifaçılarla bir səhnədə çıxış edib.

Rinqo, 1983-cü ildə özünün *"Old Wave"* albomunu yazmaq istəyərkən, ingilis və amerikan səsyazma studiyaları bundan imtina ediblər. Bu zaman o, diski Kanada, Braziliya və AFR-da buraxmağa məcbur olub. Daha sonra isə ona ümumiyyətlə tanıdığı jurnalistlər və səsyazma firması nümayəndələri zəng etməməyə başlayıb. Bu hadisələrdən sonra Rinqo və onun ikinci həyat yoldaşı Barbara Bax xroniki alkoqolizmdən əziyyət çəkməyə başlayıb. Buna baxmayaraq, daha sonra onlar alkoqol asılılığından qurtulmağı və aktiv həyata qayıtmağı bacarıblar..

Rinqo 1989-cu ildə özünün ən yaxşı mahnılarından ibarət *"Starr Struck"* adlı yığma albomunu buraxıb. Bundan sonra Rinqo ulduz ansambl yığaraq, tərkibində Billi Preston, Doktor Con, Levon Helm, Co Uolş, Nils Lofqren, Rik Danko, Klarens Klemons, Cim Keltner kimi sənətçilərlə Amerikada, daha sonra isə Yaponiyada uğurlu turlar təşkil edib. Bu turlar ərzində Rinqo canlı albom və videofilm də istehsal etmişdir. Turlar ərzində ansamblın tərkibi daim dəyişirdi, bu artıq bir növ adət halını almışdı.

1998-ci ilin avqustunda Rinqo özünün All-Starr Band qrupu ilə birlikdə Rusiyada *(Moskva, Sankt-Peterburq)* iki konsert verdi. Bu hadisə "The Beatles" qrupunun hər hansı bir üzvünün keçmiş SSRİ ərazisinə daxil olduğu ilk belə hal kimi tarixə düşmüşdür. 2011-ci ildə Rinqo All-Starr Band-ın növbəti versiyası ilə yay Avropa turnesi çərçivəsində Moskva, Sankt-Peterburq, Kiyev və Riqada konsertlər vermişdir..

28 avqust 2012-ci ildə Rinqo Star *"Celebritynetworth.com"* saytı tərəfindən keçirilən sorğuda dünyanın ən imkanlı barabançısı seçilmişdir. Onun büdcəsinin 300 milyon dollar olduğu qiymətləndirilir..

Şəxsi həyatı
------------

Rinqo Starın birinci həyat yoldaşı Morin Tiqrett *(solda)* və hal-hazırkı həyat yoldaşı Barbara Bax *(sağda).*
Rinqo Starın birinci həyat yoldaşı Morin Tiqrett (Meri Koks) olub. Cütlük 11 fevral 1965-ci ildə evlənib, 17 iyul 1975-ci ildə isə ayrılıblar. Bu nikahdan onların üç uşaqları dünyaya gəlib.

Oğlu Zak Starki (*ing.* Zachary Richard Starkey) (doğ. 13 sentyabr 1965) — barabançıdı, 1996-cı ildən *"The Who"* qrupunun üzvüdür, daha öncə *"Oasis"* qrupunun üzvü olub. 22 yanvar 1985-ci ildən evlidir, həyat yoldaşı Sara Menikayds-dır (*ing.* Sarah Menikides). Bu nikahdan onların bir uşaqı, Tatiya Starki (*ing.* Tatia Jayne Starkey) (doğ.7 sentyabr 1985) dünyaya gəlib.. Tatiya Rinqonun ilk nəvəsidir.

Oğlu Ceyson Starki (doğ. 19 avqust 1967), 1998-ci ildən evlidir, həyat yoldaşı Flora Starkidir (*ing.* Flora Starkey), bu cütlüyün Lui Starki (*ing.* Louie Starkey) (doğ. iyun 1999) adında bir övladı var.;

Qızı Li Starki (*ing.* Lee Parkin Starkey) (doğ. 11 noyabr 1970), dizayner, modelyer, vizajistdir.

Birinci həyat yoldaşı Morin Tiqrett, leykemiya ilə uzun sürən mübarizədən sonra, 30 dekabr 1994-cü ildə vəfat edib..

Rinqo Starın İkinci və hal-hazırkı həyat yoldaşı aktrisa Barbara Baxdır, cütlük 27 aprel 1981-ci ildən evlidir..

Diskoqrafiya
------------

 *Əsas məqalə: Rinqo Starın diskoqrafiyası*
The Beatles dağıldıqdan sonra Rinqo Star 18 studiya albomu istehsal edib:

### Studiya albomları

* *Sentimental Journey* (1970)
* *Beaucoups of Blues* (1970)
* *Ringo* (1973)
* *Goodnight Vienna* (1974)
* *Ringo's Rotogravure* (1976)
* *Ringo the 4th* (1977)
* *Bad Boy* (1978)
* *Stop and Smell the Roses* (1981)
* *Old Wave* (1983)
* *Time Takes Time* (1992)
* *Vertical Man* (1998)
* *I Wanna Be Santa Claus* (1999)
* *Ringo Rama* (2003)
* *Choose Love* (2005)
* *Liverpool 8* (2008)
* *Y Not* (2010)
* *Ringo 2012* (2012)
* *Postcards from Paradise* (2015)

Filmoqrafiya
------------

* 1964 — *A Hard Day's Night*
* 1965 — *Help!*
* 1967 — *Magical Mystery Tour*
* 1968 — *Yellow Submarine* (cizgi filmi)
* 1969 — *The Magic Christian*
* 1970 — *Let It Be* (sənədli film)
* 1971 — *200 Motels*
* 1971 — *Blindman*
* 1972 — *The Concert for Bangladesh* (sənədli film)
* 1972 — *Born to Boogie* (sənədli film)
* 1973 — *That'll Be the Day*
* 1973 — *Ziggy Stardust and the Spiders from Mars* (sənədli film)
* 1974 — *Son of Dracula*
* 1975 — *Lisztomania*
* 1978 — *Sextette*
* 1978 — *The Last Waltz* (sənədli film)
* 1979 — *The Kids Are Alright* (sənədli film)
* 1981 — *Caveman*
* 1983 — *Princess Daisy*
* 1984 — *Give My Regards to Broad Street*
* 1985 — *Water*
* 1985 — *Alisa möcüzələr ölkəsində*
* 1986 — *Sun City/The Making of Sun City* (sənədli film)
* 1988 — *The Return of Bruno*
* 2003 — *Concert for George* (sənədli film)
* 2009 — *Oh My God* (sənədli film)
* 2011 — *George Harrison: Living in the Material World* (sənədli film)

İstinadlar
----------

1. ↑  Ringo Starr (nid.).
2. ↑  Ringo Starr // filmportal.de. 2005.
3. ↑  *Deutsche Nationalbibliothek* Record #119119897 // Ümumi tənzimləmə nəzarəti (GND) (alm.). 2012—2016.
4. ↑  "Читатели Rolling Stone выбрали лучшего барабанщика всех времен". 2015-09-25 tarixində arxivləşdirilib. İstifadə tarixi: 2015-03-08.
5. 1 2 3  "The Beatles / The Beatles: Rinqo Starr (Riçard Starki) / Ringo Starr". 2012-11-29 tarixində arxivləşdirilib. İstifadə tarixi: 2015-03-04.
6. 1 2  Jurnal «Tarixin gedişini dəyişmiş, 100 insan» Say № 36.
7. ↑  Rinqo Starın aparıcı vokalçı kimi oxuduğu mahnılar: "I Wanna Be Your Man", "Act Naturally", "What Goes On", "Yellow Submarine", "With a Little Help from My Friends", "Don’t Pass Me By", "Good Night", "Octopus’s Garden".
8. ↑  Tələbə meridianı. The Beatles xüsusi buraxılış. 1991. S. 92.
9. ↑  "Edqar Vinterin bloqunda turnenin ardıcıllığı". 2012-11-29 tarixində arxivləşdirilib. İstifadə tarixi: 2015-03-04.
10. ↑  "Rinqo Star dünyanın ən imkanlı barabançısı oldu". 2012-11-29 tarixində arxivləşdirilib. İstifadə tarixi: 2015-03-04.
11. 1 2  "Ринго Старр: bioqrafiya". 2012-11-29 tarixində arxivləşdirilib. İstifadə tarixi: 2015-03-04.
12. 1 2 3 4  "Morin Starki /Meri Koks/ / Maureen Starkey /Mary Cox/". 2012-11-29 tarixində arxivləşdirilib. İstifadə tarixi: 2015-03-04.
13. 1 2  "My Beatles". 2012-11-29 tarixində orijinalından arxivləşdirilib. İstifadə tarixi: 2015-03-04.
14. 1 2  "My Beatles". 2012-11-29 tarixində orijinalından arxivləşdirilib. İstifadə tarixi: 2015-03-04.
15. ↑  "Drummer's Girl". People. 16 January 1995. 16 August 2012 tarixində arxivləşdirilib. İstifadə tarixi: 23 April 2011.
16. ↑  *Dolan, Jon.* "Ringo Starr: Ringo 2012". Rolling Stone. 31 January 2012. 15 November 2017 tarixində arxivləşdirilib. İstifadə tarixi: 30 March 2015.

Ədəbiyyat
---------

* The Beatles. İllüstrasiyalı məlumat kitabı / V. Yastrebov, Y. Gerasimova, N. Mironova. — Ulyanovsk: РИА «Симбвестинфо», 1999. — 936 s — ISBN 5-86174-011-9.

Xarici keçidlər
---------------


Vikianbarda Rinqo Star ilə əlaqəli mediafayllar var.

* Rinqo Star rəsmi saytı
* Rinqo Star rəsmi Myspace səhifəsi
* Rinqo Star Allmusic səhifəsi
* Rinqo Star rəsmi facebook səhifəsi

| ⛭Rinqo Star |
| --- |
| Studiya albomları: | 
*Sentimental Journey* (1970) • *Beaucoups of Blues* (1970) • *Ringo* (1973) • *Goodnight Vienna* (1974) • *Ringo’s Rotogravure* (1976) • *Ringo the 4th* (1977) • *Bad Boy* (1978) • *Stop and Smell the Roses* (1981) • *Old Wave* (1983) • *Time Takes Time* (1992) • *Vertical Man* (1998) • *I Wanna Be Santa Claus* (1999) • *Ringo Rama* (2003) • *Choose Love* (2005) • *Liverpool 8* (2008) • *Y Not* (2009) • *Ringo 2012* (2012) • *Postcards from Paradise* (2015)
 |  |
| Konsert albomları: | 
*Ringo Starr and His All-Starr Band* (1990) • *Ringo Starr and His All Starr Band Volume 2: Live from Montreux* (1993) • *4-Starr Collection* (1995) • *Ringo Starr and His Third All-Starr Band-Volume 1* (1997) • *VH1 Storytellers* (1998) • *King Biscuit Flower Hour Presents Ringo & His New All-Starr Band* (2002) • *Extended Versions* (2003) • *Tour 2003* (2004) • *Ringo Starr and Friends* (2006) • *Ringo Starr: Live at Soundstage* (2007) • *Ringo Starr & His All Starr Band Live 2006* (2008) • *Live at the Greek Theatre 2008* (2010)
 |
| Yığma albomları: | 
*Blast from Your Past* (1975) • *Starr Struck: Best of Ringo Starr, Vol. 2* (1989) • *The Anthology... So Far* (2001) • *Photograph: The Very Best of Ringo Starr* (2007) • *Ringo 5.1: The Surround Sound Collection* (2008)
 |
| Əlaqəli məqalələr: | 
*Diskoqrafiya* • *The Beatles* • *All-Starr Band* • *Morin Tiqrett* • *Barbara Bax* • *Zak Starki* • *Li Starki*
 |

|  |  |
| --- | --- |
|  Bu şablona bax   Sosial şəbəkələrdə | Facebook · Myspace · Twitter |
| Foto, video və audio | Apple Music · Deezer · Instagram · Last.fm · SoundCloud · Spotify · Tidal · YouTube |
| Tematik saytlar | AllMovie · AllMusic · AllMusic · AlloCiné · Česko-Slovenská filmová databáze · Danish Film Database · Discogs · Discogs · Filmportal · IMDb · Kinopoisk · Metacritic · MusicBrainz · Rate Your Music · RKDartists · Giant Bomb |
| Lüğətlər və ensiklopediyalar | Böyük norveç · Laruss ensiklopediyası · Britannica (onlayn) · Brockhaus · Notable Names Database · Universalis |
| Şəcərə və nekropolistika | WikiTree |
| 

| Normativ yoxlama |
| --- |
| BIBSYS: 90935474 · BNE: XX876077 · BNF: 139000244 · CiNii: DA13527512 · CONOR: 21625443 · GND: 119119897 · GTAA: 157698 · ICCU: RAVV274061 · ISNI: 0000000368630925, 0000000120331518 · LCCN: n81041846 · LNB: 000231692 · NDL: 00621509 · NKC: ola2002151719 · NLA: 35536348 · NLP: a0000001789032 · NTA: 069143129 · SUDOC: 079460704 · VIAF: 117667596 · ULAN: 500372410 · WorldCat VIAF: 117667596 |

 |